b"\n_START_ARTICLE_\nRovigas\n_START_SECTION_\nIstorija\n_START_PARAGRAPH_\nRovigas (lot. Rodigium ir Rhodigium) pirm\xc4\x85kart pamin\xc4\x97tas Ravenos dokumentuose 838 m. baland\xc5\xbeio 24 d. Pavadinimo kilm\xc4\x97 neai\xc5\xa1ki. 920 m. Adrijos vyskupas Paolo Cattaneo \xc4\x8dia apsistojo po to, kai Adrij\xc4\x85 nusiaub\xc4\x97 vengrai. Jo prad\xc4\x97ti statyti \xc4\xaftvirtinimai baigti 945 m. Rovigo vikontai pastat\xc4\x97 plytines sienas apie 1130 m. Est\xc4\x97s \xc5\xa1eimos vardu. Torre Don\xc3\xa0 yra iki to laiko pastatytos pilies liekanos. Tai 66 m. bok\xc5\xa1tas ir gal\xc4\x97jo b\xc5\xabti auk\xc5\xa1\xc4\x8diausiu to meto plytiniu bok\xc5\xa1tu, jei statybos laikas teisingas._NEWLINE_1194 m. Rovigas atiteko Acui VI d'Estei, Feraros kunigaik\xc5\xa1\xc4\x8diui, kuris pasivadino Rovigo grafu. d'Est\xc4\x97s \xc5\xa1eimos vald\xc5\xbeia baig\xc4\x97si kai Venecijos respublika u\xc5\xbe\xc4\x97m\xc4\x97 miest\xc4\x85 po apgulties 1482 m. ir gavo taikos sutartimi 1484 m. Nors d'Est\xc4\x97s atgavo Rovig\xc4\x85 per Kambr\xc5\xb3 lygos kar\xc4\x85, venecijie\xc4\x8diai gr\xc4\xaf\xc5\xbeo 1514 m. ir valkd\xc4\x97 iki Pranc\xc5\xabz\xc5\xb3 revoliucijos. 1806 m. Napoleonas Bonapartas suteik\xc4\x97 generolui Anne Jean Marie Ren\xc3\xa9 Savary Rovigo hercogo titul\xc4\x85. 1815 m. austrai Rovig\xc4\x85 paskelb\xc4\x97 karali\xc5\xa1kuoju miestu._NEWLINE_1861 m. Rovigas prijungtas prie Italijos karalyst\xc4\x97s, 1866 m. miestas sujungtas gele\xc5\xbeinkeliu su Paduva, Ferara, Verona ir Kjod\xc5\xbea m. XX a. prad\xc5\xbeioje atsirado pramon\xc4\x97, i\xc5\xa1 kurios svarbiausia buvo cukraus gamyba. 1927 m. Rovigo savivaldyb\xc4\x97 i\xc5\xa1pl\xc4\x97sta iki dabartini\xc5\xb3 rib\xc5\xb3 prijungiant ma\xc5\xbeesnes savivaldybes. 1937 m. Adigeto kanalas nukreiptas \xc4\xaf miesto vakarus, o Corso del Popolo aveniu atsirado jo buvusioje vietoje. 1943\xe2\x80\x931945 m. Rovigas priklaus\xc4\x97 Italijos Socialistrinei respublikai. Pokariu miestas smarkiai pl\xc4\x97t\xc4\x97si ir tur\xc4\x97jo did\xc5\xbeiausi\xc4\x85 urbanizacijos lyg\xc4\xaf Veneto regione."